6. Endelig vedtagelse af tillæg nr. 3 til Indsatsplan [adresse] for grundvandsbeskyttelse 
(Åben)
Tidl. politisk behandling BY, 31.10.23, pkt. 6
Forventet sagsgang
TM-U, ØK, BY
Lovgrundlag
Vandforsyningsloven, Indsatsplanbekendtgørelsen, 
Miljøbeskyttelsesloven
SAGENS INDHOLD
Byrådet skal i denne sag tage endelig stilling til forslag til ”Tillæg nr. 3 til Indsatsplan 
[adresse]”. 
Tillægget 
omhandler 
udpegning 
af 
pesticidsårbare 
arealer 
omkring 
boringsnære 
beskyttelsesområder (BNBO). Med tillægget opnås en grundvandsbeskyttende indsats på hele det areal, 
som lodsejeren kompenseres for.
Den digitale udgave af forslag til ”Tillæg nr. 3 til Indsatsplan [adresse]” kan findes her og er vedlagt som 
bilag.
Forslaget har været i offentlig høring i perioden 9. november 2023 til 1. februar 2024. Der er i 
høringsperioden indkommet to høringssvar fra lodsejere med jord i BNBO. 
Den ene lodsejer ønsker ikke at indgå en frivillig aftale, da lodsejer ikke mener, at vandværket skal bestå, 
og at BNBO derfor vil bortfalde.  
Den anden lodsejer mener ikke, at det giver mening at forbyde brug af pesticider godkendt af Miljøstyrelsen, 
og at der i øvrigt ikke er risiko i en stor del af det BNBO, der ligger på lodsejers ejendom. Lodsejer spørger 
i øvrigt til, om der også sker en indsats i forhold til nedsivning af overfladevand fra [adresse], der skærer 
igennem BNBO.
Høringssvar samt Teknik og Miljøs indstilling og bemærkninger fremgår af bilagene.
VURDERING
På baggrund af de indkomne høringssvar, indstiller Teknik og Miljø, at der ikke foretages ændringer i 
ordlyden i forhold til forslaget til ”Tillæg nr. 3 til Indsatsplan [adresse]”, der har været i offentlig høring.
Tillæg nr. 3 giver mulighed for at påbyde rådighedsindskrænkninger på tilstødende arealer uden for BNBO, 
så afgrænsningen tilpasses skel, brugs- eller driftsgrænser. Tillæg nr. 3 er udarbejdet, fordi lodsejere jf. 
taksationskendelse fra Sønderborg Kommune også kan modtage kompensation for værdiforringelse af 
sådanne tilstødende arealer. Påbud forventes at blive givet fra foråret 2024. De første påbud gives, hvor 
det er afklaret, at en frivillig aftale ikke er mulig. 
ØKONOMI
De almene vandværker har siden 2020 årligt indbetalt et beløb til Vandsamarbejdet (0,8-1,6 kr./m3). 
Vandsamarbejdet har sat indbetalingerne på pause, indtil de indbetalte midler er brugt. Vandsamarbejdet 
er en forening, hvor alle almene vandværker i kommunen (vandværker med 10 eller flere forbrugere) er 
[adresse]: EMN-2023-02164
Dok-ID: 3654094
Sagsbehandler: kahn
Teknik- og Miljøudvalget
6. marts 2024  16:00
medlem. Vandsamarbejdet anvender disse midler til at udbetale erstatning til lodsejere for 
rådighedsindskrænkninger.
Tillægget har derudover ingen direkte økonomisk konsekvens for Favrskov Kommune, idet eventuel ekstra 
rådgiverhjælp skønnes at kunne holdes inden for eksisterende anlægsmidler.
INDDRAGELSE
Koordinationsforum for Grundvand, der er en lovhjemlet høringspart på grundvandsområdet, er blevet 
præsenteret for høringssvarene og det endelige tillæg. Ingen af medlemmerne har nogle bemærkninger.
INDSTILLING
Direktøren for Teknik og Miljø indstiller til Byrådet:
1.
At godkende forslag til tillæg nr. 3 til Indsatsplan [adresse] for grundvandsbeskyttelse. 
2.
At tilkendegive at ville ekspropriere dyrkningsretten på arealer i BNBO og tilstødende pesticidsårbare 
arealer, hvis frivillige aftaler ikke er mulige. De berørte arealer og matrikeloversigt fremgår af Tillæg 
nr. 3.
BESLUTNING
.
Teknik- og Miljøudvalget, 6. marts 2024: 
Fraværende: Ingen
Indstilles godkendt.
Bilag

Tillæg nr. 3 Indsatsplan [adresse] (3668248)

Høringssvar til Tillæg nr. 3, Indsatsplan [adresse] (3668252)

Bemærkninger til høringssvar til Tillæg nr. 3, Indsatsplan [adresse] (3668247)
